Messier 70
Messier 70 (ka M70 ja NGC 6681) on kerasparv, mis asub Amburi tähtkujus. Parve avastas 31. augustil 1780 Prantsuse astronoom Charles Messier, kes lisas selle oma kataloogi. 23. juulil 1995 avastasid kaks astronoomi parve vaadeldes kuulsa Hale'i-Boppi komeedi. M70 asub Maast 29 400 valgusaasta kaugusel ja Linnutee keskosast umbes 6500 valgusaasta kaugusel. Parve diameeter on 68 valgusaastat. Messier 70 tähesuurus on 9,06 ja see sisaldab umbes 75000 tähte. Parv on umbes 12,8 miljardit aastat vana.